**OSLOBOĐENJE OD PLAĆANJA**

**KOMUNALNE NAKNADE ZA GRAĐANE**

Grad Koprivnica temeljem Odluke o oslobađanju plaćanja komunalne naknade („Glasnik Grada Koprivnice“ br. 3/20) u potpunosti oslobađa plaćanja komunalne naknade građane za mjesece; travanj, svibanj i lipanj 2020. godine, kojima je **za vrijeme trajanja „posebnih okolnosti“ raskinut ugovor o radu (ili članovima kućanstva).**

Uvjet za oslobođenje su uredno podmirene obveze iz prethodnog razdoblja uz odstupanje u visini jedne kvartalne obveze.

**Oslobođenje se ne odnosi na naknadu za uređenje voda (NUV) koja je prihod Hrvatskih voda**, a naplata iste se vrši putem jedinstvene uplatnice zajedno sa komunalnom naknadom. Dakle, iznos na zaprimljenim uplatnicama koji se odnosi na NUV mora biti podmiren za period koji se oslobađa od naplate komunalne naknade.

Za ostvarenje prava oslobođenja plaćanja komunalne naknade potrebno je podnijeti popunjeni zahtjev (koji možete preuzeti na našoj stranici), a zahtjevu se prilažu sljedeći dokumenti:

1. Dokaz o raskidu ugovora o radu za vrijeme trajanja „posebnih okolnosti“

 - Odluka o otkazu ugovora o radu

 - Potvrda o stažu od HZMO-a

2. Preslika (u elektronskom obliku; pdf ili sl.) osobne iskaznice

Zahtjev za oslobađanje plaćanja komunalne naknade podnosi se putem elektroničke pošte na e-mail adresu: mjere@koprivnica.hr, a samo iznimno slanjem redovnom poštom na adresu: Grad Koprivnica, Zrinski trg 1, 48 000 Koprivnica.